stanford-oval/wikipedia huggingface dataset:
Shawn Doyle
Filmografia > Elokuvat

| Vuosi | Elokuvan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 1996 | The Hangman's Bride | The Hangman's Bride | Jean Corolere | lyhytelokuva |
| 1996 | Darkman III: Kuole, Darkman, kuole | Darkman III: Die Darkman Die | Adam |  |
| 1996 | The Long Kiss Goodnight | The Long Kiss Goodnight | Donlevy Bum Cop |  |
| 1997 | Giant Mine | Giant Mine | Al Shearing | tv-elokuva |
| 1997 | Papertrail | Papertrail  | Chuck Switzer |  |
| 1997 | Peacekeepers | Peacekeepers | Pte. Cobourne | tv-elokuva |
| 1998 | Sleeping Dogs Lie | Sleeping Dogs Lie | Hammond |  |
| 1998 | Babyface | Babyface | Brian |  |
| 1999 | Justice | Justice |  | tv-elokuva |
| 1999 | Rabbit Punch | Rabbit Punch | Sidney |  |
| 2000 | Frequency | Frequency | Jack Shepard |  |
| 2000 | Who Killed Atlanta's Children? | Who Killed Atlanta's Children? | Royal McCullough | tv-elokuva |
| 2001 | Stiletto Dance | Stiletto Dance | Anton Seaberg | tv-elokuva |
| 2001 | Knockaround Guys | Knockaround Guys | vartija |  |
| 2001 | Who Is Cletis Tout? | Who Is Cletis Tout? | Crow Gollotti |  |
| 2001 | Älä sano sanaakaan | Don't Say a Word | Russel Maddox |  |
| 2001 | The Majestic | The Majestic | FBI-agentti Saunders |  |
| 2002 | Scar Tissue | Scar Tissue | Daniel | tv-elokuva |

| 2002 | A Killing Spring | A Killing Spring | Alex Emanuel | tv-elokuva |
| 2002 | Verdict in Blood | Verdict in Blood | Alex Emanuel | tv-elokuva |
| 2003 | Do or Die | Do or Die | etsivä Alan Yann |  |
| 2005 | Sabah on rakastunut! | Sabah | Stephen |  |
| 2006 | Eight Days to Live | Eight Days to Live | Tim Spring | tv-elokuva |
| 2006 | Just Visiting | Just Visiting | Karl | lyhytelokuva |
| 2006 | Mount Pleasant | Mount Pleasant | Stephen Burrows |  |
| 2007 | The Robber Bride | The Robber Bride | John Grismer | tv-elokuva |
| 2009 | Whiteout – kuolema jäätiköllä | Whiteout | Sam Murphy |  |
| 2009 | Grown Up Movie Star | Grown Up Movie Star | Ray |  |
| 2010 | John A: The Birth of a Country | John A: The Birth of a Country | John A. Macdonald | tv-elokuva |
Filmografia > Televisiosarjat

| Vuosi | Televisiosarjan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 1995, 1996 | Side Effects | Side Effects | Billy McFee | 2 jaksoa |
| 1996 | PSI Factor | PSI Factor | Brad Peck | 1 jakso |
| 1998 | The Last Don II | The Last Don II | Bruno | lyhytsarja |
| 1998 | Tehtävä: Maa | Earth: Final Conflict | Lazarus | 1 jakso |
| 1998 | Due South | Due South | Dwight Jones | 1 jakso |
| 1999 | Deep in the City | The City | etsivä McKeigan | 6 jaksoa |
| 1999 | Storm of the Century | Storm of the Century | Lucien Fournier | lyhytsarja |
| 1999 | Foolish Heart | Foolish Heart | Brennon | 1 jakso |
| 2001 | Blue Murder | Blue Murder | Ray Denton | 1 jakso |
| 2001 | First Look | First Look | FBI-agentti Saunders | 1 jakso |
| 2002–2005 | The Eleventh Hour | The Eleventh Hour | Dennis Langley | 9 jaksoa |
| 2004 | CSI | CSI: Crime Scene Investigation | Archie Lopez | 1 jakso |
| 2004, 2005 | Täydelliset naiset | Desperate Housewives | Mr. Hartley | 2 jaksoa |
| 2005 | 24 | 24 | Ronnie Lobell | 2 jaksoa |
| 2005 | Sokea oikeus | Blind Justice | Randy Lyman | 1 jakso |
| 2006– | Big Love | Big Love | Joey Henrickson | vakituinen rooli |
| 2008 | Lost | Lost | Duncan Forrester | 1 jakso |
| 2008 | Num3rot | Numb3rs | Shane O'Hanahan | 1 jakso |
| 2008 | Rent-a-Goalie | Rent-a-Goalie | Eustace Ridgeway | 1 jakso |
| 2009 | Näkijä | Medium | etsivä Brad | 1 jakso |
| 2009 | Guns | Guns | Rick Merriweather | 1 jakso |
| 2009 | Dark Blue | Dark Blue | Mike O'Neill | 1 jakso |
| 2010 | Republic of Doyle | Republic of Doyle | Carl Maher | 1 jakso |
| 2010 | Terriers | Terriers | Armand Foster | 1 jakso |
| 2010 | Paljastavat valheet | Lie to Me | Mike Salinger | 1 jakso |
Aiheesta muualla

Shawn Doyle Internet Movie Databasessa. (englanniksi)
Shawn Doyle Elonetissä.
HBO - Big Love - Shawn Doyle
Shawn Doyle TV.com-sivustolla (Arkistoitu – Internet Archive)
Säffle-Tidningen

| Säffle-Tidningen> Säffle-Tidningen Västra Värmland |
| --- | --- |

Entiset nimet:  Seffle-Tidningen (1894–1925)
Lehtityyppi:  paikallislehti
Kustantaja:  NWT Media AB
Levikki:  4 100 (2021)
Perustettu:  1894
Päätoimittaja:  Claes Österman
Kotikunta:  Säffle
Kotimaa:  Ruotsi
Ilmestymistiheys:  ti, to, la
Kieli:  ruotsi
Aiheesta muualla
Kotisivu
Säffle-Tidningen (virallisesti Säffle-Tidningen Västra Värmland; 1894–1925 Seffle-Tidningen) on ruotsalainen vuonna 1894 perustettu paikallislehti, jonka kotikunta on Säffle. Se ilmestyy kolmesti viikossa ja kuuluu NWT-lehtitaloon.
Aiheesta muualla

Lehden verkkosivut (ruotsiksi)
Stéphanos II Ghattas

Stéphanos II Ghattas (16. tammikuuta 1920 – 20. tammikuuta 2009) oli egyptiläinen kirkonmies. Hän oli Aleksandrian koptilaiskatolinen emerituspatriarkka, josta tehtiin kardinaali 21. helmikuuta 2001.
Ghattas sai pappisvihkimyksensä Roomassa 25. maaliskuuta 1944 ja liittyi samana vuonna lasaristeihin. Hänet korvasi patriarkkana Antonios Naguib vuonna 2006.
Ghattas ei voinut osallistua uuden paavin valintaan vuonna 2005, koska oli ennättänyt täyttää 80 jo viisi vuotta aiemmin.
SubHuman

| subHuman Recoil |
| --- | --- | --- |

Studioalbumin tiedot
 Äänitetty : syksy 2005 – kevät 2007 Texas Treefort Studios, Austin, Texas
 Julkaistu: 9. heinäkuuta 2007
 Tuottaja(t): Alan Wilder
 Tyylilaji: electronica, downtempo, ambient
 Kesto: 61.14
 Levy-yhtiö: Mute Records
Muut kannet

Recoilin muut julkaisut
| Liquid 2000 | subHuman 2007 | Selected 2010 |
subHuman on brittiläisen Recoilin kuudes studioalbumi. Alan Wilder kertoi albumista ensimmäisen kerran syyskuussa 2007 YouTube-videossa, jossa hän kertoi julkaisevansa uuden albumin keväällä tai alkukesästä 2007. Wilder kertoi albumista lisää 23. huhtikuuta 2007 MySpacen ja Recoilin nettisivujen kautta. subHuman julkaistiin Euroopassa 9. heinäkuuta 2007 ja Yhdysvalloissa 14. elokuuta 2007.
New Orleansista kotoisin oleva bluesmuusikko Joe Richardson työsti albumia Wilderin kanssa. Hän lauloi ja soitti kitaraa ja huuliharppua. Kuten Recoilin aikaisemmissakin albumeissa, myös subHumanissa Wilderia auttoi hänen vaimonsa Hepzibah Sessa sekä Paul Kendall, joka työsti Recoilin vuoden 2000 albumia Liquid ja vuoden 1997 albumia Unsound Methods. Englantilainen laulaja Carla Trevaskis oli myös tekemässä albumia. Hän oli aikaisemmin tehnyt työtä muun muassa Fred de Fayen (Eurythmics), Apollo 440:n Cliff Hewittin sekä Portisheadin Dave McDonaldin kanssa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Prey | 8.21 |  |  |  |  |  |  |  |
| 2. | Allelujah | 9.26 |  |  |  |  |  |  |  |
| 3. | 5000 Years | 6.37 |  |  |  |  |  |  |  |
| 4. | The Killing Ground | 9.55 |  |  |  |  |  |  |  |
| 5. | Intruders | 11.36 |  |  |  |  |  |  |  |
| 6. | 99 to Life | 8.10 |  |  |  |  |  |  |  |
| 7. | Backslider | 7.09 |  |  |  |  |  |  |  |
|  |  | 61.14 |  |  |  |  |  |  |  |
Kokoonpano

Alan Wilder – kaikki musiikki
Joe Richardson – päälaulaja kappaleissa 1, 3, 4, 5, 6 ja 7, kitara ja huuliharppu
Carla Trevaskis – päälaulaja kappaleissa 2 ja 5
John Wolfe – bassokitara
Richard Lamm – rummut
Hepzibah Sessa – viulu, alttoviulu
Lee Funnell – valokuvaus
Jesse Holborn at Design Holborn – Art Director/design
Sähkö- ja teleurakoitsijaliitto

Sähkö- ja teleurakoitsijaliitto STUL ry on sähköisen talotekniikan alalla toimivien yritysten liitto. Liiton tarkoituksena on parantaa jäsenyritysten edellytyksiä teknisesti tasokkaaseen, vastuulliseen ja kannattavaan toimintaan. Erityisesti toiminnassa painotetaan sähkö- ja työturvallisuutta. Toiminta tähtää sähkö-, tele- ja turvajärjestelmien käytettävyyden, tuottavuuden ja energiatehokkuuden parantamiseen.
STUL aloitti toimintansa vuonna 1933 nimellä Sähköliikkeiden liitto r.y. 1971 nimeksi tuli Suomen Sähköurakoitsijaliitto ry. Nykyinen nimi otettiin käyttöön 1996.
STUL-konserniin kuuluvat Sähkö- ja teleurakoitsijaliitto STUL ry, Sähköinfo Oy, Henkilö- ja Yritysarviointi Seti Oy ja Kiinteistö Oy Leppävaaran Sähkötalo. Liiton ja sen yhtiöiden palveluksessa on yhteensä vajaat 50 henkilöä. Liiton toimipaikka sijaitsee Espoon Leppävaarassa.
Sähkö- ja teleurakoitsijaliittoon kuuluu varsinaisina jäseninä noin 2000 sähkö-, tele- ja verkostourakointiyritystä. Liittoon kuuluu myös yhteistoimintajäseniä, jäsenjärjestöjä ja tiedotussopimuksen tehneitä oppilaitoksia. STUL ry ei ole Elinkeinoelämän keskusliiton jäsen.
Aiheesta muualla

Sähkö- ja teleurakoitsijaliitto
Sophie in 't Veld

| Sophie in 't Veld |
| --- | --- |
 in 't Veld vuonna 2022
Euroopan parlamentin jäsen Alankomaista
 20. kesäkuuta 2004–  
Henkilötiedot
Syntynyt: 13. syyskuuta 1963 (ikä 61) Vollenhove, Alankomaat
Kansalaisuus:  alankomaalainen
Tiedot
Puolue:  Volt
Muut puolueet:  D66 (–2023)
Tutkinnot:  Leidenin yliopisto
Aiheesta muualla
www.sophieintveld.nl
Sophia ”Sophie” in 't Veld (s. 13. syyskuuta 1963 Vollenhove) on alankomaalainen poliitikko. Hän on ollut Euroopan parlamentin jäsen vuodesta 2004. In 't Veld edustaa Volt-puoluetta.
Tausta ja yksityiselämä

In 't Veld suoritti maisterintutkinnon keskiaikaopinnoista Leidenin yliopistossa vuonna 1991. Hän suoritti muutama vuosi myöhemmin liikkeenjohdon ja hallintotieteiden jatko-opintoja. Hän toimi valmistumisensa jälkeen freelance-kääntäjänä ranskan, englannin ja italian kielissä vuoteen 1993 asti.
Poliittinen ura

Hän oli samoihin aikoihin aktiivinen Demokraatit 66 -puolueen toiminnassa. Vuosina 1994–1996 hän oli Euroopan parlamentin jäsenen Johanna Boogerd-Quaakin avustaja, jonka jälkeen hän oli Euroopan liberaalidemokraattien liiton ryhmäsihteeri Alueiden komiteassa vuoteen 2004.
In 't Veld valittiin Euroopan parlamenttiin ensimmäisen kerran Alankomaiden europarlamenttivaaleissa 2004. Hän oli tuolloin Demokraatit 66 -puolueen ainoa europarlamentaarikko. In 't Veld on toinen Euroopan parlamentin jäsenistä koostuvan seksuaali- ja lisääntymisoikeuksia ajavan ryhmän ”MEPs for SRR” puheenjohtajista. In 't Veld oli Euroopan parlamentin HLBTI-asioita käsittelevän laajennetun työryhmän varapuheenjohtaja kahden kauden ajan vuoteen 2020 asti.
Vuonna 2021 in 't Veld oli ehdolla Uudistuva Eurooppa -ryhmän puheenjohtajaksi. Hän ei saanut riittävää kannatusta ja veti ehdokkuutensa takaisin. Ainoaksi jäljelle jääneeksi ehdokkaaksi in 't Veldin jälkeen jäi Stéphane Séjourné.
Kesäkuussa 2023 in 't Veld ilmoitti jättävänsä D66-puolueen ja liittyvänsä panerurooppalaiseen Volt-puolueeseen. Huhtikuussa 2024 Volt asetti hänet yhdessä Damian Boeselagerin kanssa kärkiehdokkaakseen samana kesänä pidettävissä eurovaaleissa.
Poliittinen ura > Poliittiset näkemykset

In 't Veld on useasti vaatinut parannuksia yksityisyydensuojaan Euroopan unionissa. Vuonna 2008 in 't Veld haastoi Yhdysvaltain kotimaan turvallisuusviraston oikeuteen oikeudesta saada selville, mitä tietoja virasto on tallentanut hänestä matkustajatietokantaan. Tuomioistuin asettui viraston puolelle. Vuonna 2012 in 't Veld vaati Euroopan parlamenttia hylkäämään Yhdysvaltain ja Euroopan unionin valmisteilla olleen sopimuksen matkustajatietojen jakamisen terrorismintorjunnassa moittien sopimuksen ”vajaavaisia oikeudellisia takeita”. Parlamentti päätyi tukemaan sopimusta, mitä in 't Veld kuvasi ”vakavaksi iskuksi kansalaisten vapaudelle”. In 't Veld vastusti pankkitietojen jakamista Yhdysvaltojen kanssa osana Transatlanttista kauppa- ja investointikumppanuutta. In 't Veld oli haastanut Euroopan unionin neuvoston oikeuteen lukea sopimusluonnoksen sisältöä koskien pankkitietojen jakoa. Euroopan tuomioistuin päätti vuonna 2014 in 't Veldin hyväksi. In 't Veldin mukaan ”tuomioistuin asettui selkeästi kannalle, että läpinäkyvyys on vaatimus oikeasti demokraattiselle Euroopalle”. Vuonna 2016 in 't Veld kritisoi lainsäätäjien arkuutta säädellä tieto- ja yksityisyydensuojaan liittyvissä asioissa, mikä in 't Veldin mukaan johtaa siihen, että tuomioistuimen on korjattava lainsäätäjien jättämiä aukkoja.
In 't Vend vastusti Margarítis Schoinásin komissiosalkun nimeämistä ”Eurooppalaisen elämäntavan puolustamiseksi”. In 't Veld kutsui viittausta puolustuksesta ulkoisilta kulttuureilta ”groteskiksi”. Vuonna 2019 kirjoittamassaan mielipidekirjoituksessa in 't Veld kritisoi väitettä, että turvapaikanhakijat vaarantaisivat elämäntavan ja väitti, että eurooppalaista elämäntapaa uhkaavat enemmän kansalliset hallitukset, jotka perinteisten arvojen nimissä ”nakertavat naisten oikeuksia, HLBTI-oikeuksia, lehdistönvapautta ja tuomioistuinten riippumattomuuden”.
Aiheesta muualla

Kuvia tai muita tiedostoja aiheesta Sophie in 't Veld Wikimedia Commonsissa
Sophie in 't Veld Euroopan parlamentin jäsenet. Euroopan parlamentti.
In 't Veldin VoteWatch-sivu
Stepan Poltorak

| Stepan Poltorak |
| --- | --- |

Ukrainan puolustusministeri
 14.10.2014 – 29.8.2019  
Presidentti:  Petro Porošenko Volodymyr Zelenskyi
Edeltäjä:  Valeri Heletei
Seuraaja:  Andri Zahorodnjuk
Henkilötiedot
Syntynyt: 11. helmikuuta 1965 (ikä 59)  Vesela Dolyna, Ukrainan SNT, Neuvostoliitto
Kansalaisuus:   ukrainalainen
Tiedot
Sotilaspalvelus
Palvelusmaa(t):   Neuvostoliitto  Ukraina
Palvelusvuodet:  1983–2018
Sotilasarvo:  kenraali
Stepan Timofijovitš Poltorak (ukr. Степан Тимофійович Полторак, s. 11. helmikuuta 1965 Tarutynen piiri, Odessan alue) on toiminut Ukrainan puolustusministerinä. Hän aloitti tehtävässä 14. lokakuuta 2014 alkaen korvattuaan tehtävästä eronneen Valeri Heletein. Poltorak toimi ennen puolustusministeriksi ylenemistään Ukrainan kansalliskaartin komentajana. Ukrainan parlamentti vahvisti Poltorakin puolustusministeriksi 2. joulukuuta 2014.
Kunnianosoituksia

Bohdan H’melnytskyin ritarikunta (Ukraina, 2018)
Nuhteettoman palveluksen mitali (Ukraina)
Isänmaan puolustajan mitali (Ukraina)
Poltorak on myös Harkovan kaupungin kunniakansalainen.
Aiheesta muualla

Kuvia tai muita tiedostoja aiheesta Stepan Poltorak Wikimedia Commonsissa
Søre Øyane

| Søre Øyane |
| --- | --- |
 Søre Øyane
 Koordinaatit: 60°08′43″N, 5°22′46″E 
Valtio:  Norja
Lääni:  Vestland
Kunta:  Bjørnafjorden
Pinta-ala:  
 – Maa:  1,1 km²
Väkiluku (2022):  1 077
 – Väestötiheys:  979 as./km²
Infobox OKVirheellinen NIMI-arvo: 
Søre Øyane on taajama Bjørnafjordenin kunnassa Vestlandin läänissä Norjassa. Sen pinta-ala on 1,1 neliökilometriä ja asukasluku 1 077 vuoden 2022 alussa.
Suola (täsmennyssivu)

Suola voi viitata seuraaviin asioihin:
suola eli ioniyhdiste, yleisnimitys pääasiassa ionisidoksista koostuvalle yhdisteelle
erilaisia suoloja:
ruokasuola eli natriumkloridi, kemiallinen yhdiste ja elintarvike
merisuola
tiesuola eli maantiesuola
vuorisuola
Suola, joki Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suola”, voi hakea sivunnimihaulla, laajalla sivunnimihaulla tai tekstihaulla.
Sumi-e

Osa Hasegawa Tohakun teoksesta 'Mäntyjä'
Sumi-e (jap. 墨絵) eli suiboku on japanilainen yksivärinen tussimaalaustekniikka. Tekniikka on alun perin kehitetty Song-dynastian (960–1274) aikana Kiinassa, josta japanilaiset omaksuivat sen 1300-luvun puolivälissä. Tekniikka oli huipussaan Muromachi-kaudella (1338–1573).
Sume-etä harjoittivat erityisesti zen-munkit. Maalaus tehtiin ohuelle silkille tai japanilaiselle paperille.
Filosofia

Itämaisessa mustemaalaustaiteessa ei pyritä jäljentämään kuvattavaa kohdetta vaan sen henki. Vanhat mestarit kuljeskelivat luonnossa vaikuttuen maisemien tunnelmasta. Vasta ateljeessaan he ryhtyivät työhön. Oman lisänsä sisältöön tuo se, ettei maalaukseen tulevia virheitä voi korjata. Pitkän harjoittelun kautta sisäistyvä maalaustekniikka vaatii syvää keskittymistä.
Välineet

Maalauspohjana käytetään ohutta japaninpaperia tai silkkiä, jonka alla on sopivan kokoinen huopakangas. Japaninpaperit valmistetaan usein mulperipuun nilasta. Muste saadaan hiertämällä mustetankoa erityisessä kivisessä astiassa jossa on tilkka vettä. Mustetanko valmistetaan poltettujen männynneulasten noesta, johon sekoitetaan eläinperäistä liimaa. Nokimassa muotoillaan tangoksi ja kuivatetaan. Kiinalaiset musteet ovat yleensä ruskean sävyisiä, japanilaiset sinisävyisiä. Siveltimiä on monia erilaisia kutakin tarkoitusta varten. Siveltimet tehdään esimerkiksi hevosten, karjan, lampaiden, susien tai vuohien karvasta. Siveltimen varsi on perinteisesti bambua. Valmiit teokset liimataan taustapaperille tai kankaalle ja niistä tehdään kuvarullia. Maalauksista voidaan tehdä myös sermejä. Yhtä kuvarullaa ei pidetä esillä pitkään, vaan kuvia vaihdellaan vuodenajan tai vieraiden mukaan.
Vaikutus länsimaiseen taiteeseen

Sumi-e on vaikuttanut vahvasti varsinkin amerikkalaisiin abstrakteihin ekspressionisteihin.
Säntis

Säntis
Säntiksen huippu.
| --- | --- |
Sijainti:   Sveitsi
Vuoristo:  Appenzellin Alpit
Korkeus merenpinnasta:  2 502 m
Prominenssi:  2 021  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Säntis on vuorenhuippu Koillis-Sveitsissä, Appenzell Innerrhodenin, Appenzell Ausserrhodenin ja Sankt Gallenin kantonien rajalla. Vuori kuuluu Appenzellin Alppeihin. Sen korkeus on 2 502 metriä.
Vuorta lähimmät isommat taajamat ovat Appenzell ja Urnäsch pohjoisessa, Nesslau lännessä ja Wildhaus etelässä. Vuorelle on köysirata luoteen suunnasta, Hundwilin kunnan Schwägalpin kylästä. Vuorella käy vuosittain noin 300 000 matkailijaa. Vuoren huipulla on runsaasti rakennuksia ja rakennelmia, muun muassa ravintola, tietoliikennetorni ja tutkimuslaitteita.
Säntikselle pääsee kävellen mm. koillisen suunnalta Schwendestä.
Köysirata Säntikselle kulkee luoteen suunnalta.
Säntis lännestä, Zürichjärveltä nähtynä.
Aiheesta muualla

SAC-Säntis (Alppikiipeilijöiden (Schweizer Alpen-Club SAC) Säntiksen-osaston web-sivut) Schweizer Alpen-Club SAC. Viitattu 14.9.2013. (saksaksi)
Säntis, der Berg (Säntiksen matkailusivut)  24.1.2011. Schwägalp:  Säntis-Schwebebahn AG. Viitattu 14.9.2013. (saksaksi), (ranskaksi), (englanniksi)
Wikimedia Commonsissa on kuvia tai muita tiedostoja aiheesta .
Suitsuketie

Suitsuketie tarkoittaa entisajan suuria kauppareittejä, jotka kulkivat Egyptistä Arabian kautta Intiaan. Suitsukekauppa kukoisti Etelä-Arabiasta Välimerelle noin 200-luvulta eaa. 200-luvulle jaa. Suitsukereittiä pitkin kuljetettiin kauppatavaraa, kuten olibaanihartsia ja mirhaa; mausteita, norsunluuta, silkkiä ja muita hienoja tekstiilejä ja harvinaisia itäafrikkalaisia puulajeja, sulkia, eläinten nahkoja ja kultaa. Suitsuketie kulki aikoinaan Jordanian ja Israelin alueella sijainneen Nabatealaisten kuningaskunnan kautta.
Suur-Kroatia

Suur-Kroatia Jugoslavian kartalla.
Suur-Kroatia oli kroatialainen irredentistinen pyrkimys luoda laaja kroaattivaltio Balkanin niemimaalle. Nykyisen Kroatian lisäksi Suur-Kroatia saattaisi käsittää Bosnia ja Hertsegovinan tai osan siitä ja mahdollisesti myös muita alueita, joilla on katsottu olevan yhteys Kroatiaan. Pyrkimyksen taustalla oli entinen Jugoslavian valtio, johon sekä Kroatia että Bosnia ja Hertsegovina kuuluivat. Jugoslavian hajottua kumpikin valtioista itsenäistyi.
Suojeluskuntain päällystökoulu

Päällystökoulun opintorakennus 1920-luvun lopulla. Etualalla Norjan kuningas Haakonin vierailun muistoksi vuonna 1928 istutettu muistokuusi kiviaitauksineen.
Suojeluskuntain päällystökoulu (SkPK) oli vuosina 1919–1944 toiminut Suomen suojeluskuntien päällystökoulutusta tarjoava oppilaitos. Se toimi käytännössä koko historiansa ajan Koivikon tilalla Tuusulassa.
Koulu teki runsaasti yhteistyötä Taistelukoulun kanssa, ja päällystökoulun toiminnan lakattua Taistelukoulu muutti sen vanhoihin tiloihin.
Alue Tuusulassa

Päällystökoulu aloitti toimintansa jääkärikapteeni Erkki Raappanan johdolla syksyllä 1919 Hämeenlinnassa linnakasarmien puurakennuksissa. Armeija kuitenkin otti tilat käyttöösä vuonna 1920, jolloin päällystökoulun oli pakko muuttaa. Uudeksi paikaksi valikoitui Koivikon tila Tuusulassa, joka oli perustettu vuonna 1880. Bertha Sandberg, tamperelaisen rautakauppiaan Wilhelm Sandbergin leski, oli rakennuttanut tilalle edustavan huvilan, josta tuli myöhemmin esikunta- ja upseerikerhorakennus. Sandberg myi tilan vuonna 1913 ja usean kaupan jälkeen suojeluskuntajärjestö osti sen 300 000 markalla vuonna 1921.
Tila oli varsin sopiva sotilaskoulutukseen, sillä asutusta oli lähistöllä verrattain vähän. Rakennuksia korjattiin ja laajennettiin sekä lisätontteja hankittiin huomattavasti 1920- ja 1930-luvuilla. Vuonna 1926 alueelle valmistui K. E. Levälahden suunnittelema urheilurakennus, joka oli tiettävästi Suomen ensimmäinen urheilutalo. Martti Paalasen suunnittelema Päällystökoulun päärakennus valmistui vuonna 1934.
Päällystökoulun kurssi- ja koulutustoiminta oli aktiitivista ja jatkuvaa Moskovan välirauhaan saakka, jolloin kaikki suojeluskunnat lakkautettiin. Estääkseen omaisuuden päätymisen vieraalle vallalle suojeluskunnat luovuttivat kaiken kiinteän omaisuutensa Tuusulan tila mukaan lukien Suomen Punaiselle Ristille vuonna 1944.
Punainen risti käytti aluetta invalidien hoitolaitoksena, mutta koska sen taloudellinen tilanne oli huono, jäivät rakennukset huonoon kuntoon ja ampumaradat käyttökelvottomiksi. Valtio alkoi pian käydä neuvotteluja tilojen palauttamisesta sotilaskäyttöön, ja Taistelukoulu muutti tiloihin vuonna 1949. Virallisesti rakennukset siirtyivät valtion omistukseen vuonna 1952.
Alueella toimii nykyisin Maanpuolustuskoulutusyhdistys.
Sähkö & Tele

| Sähkö & Tele |
| --- | --- |
Lehtityyppi:  aikakauslehti
Aihealue:  sähkö- ja tietoliikennetekniikka
Julkaisija:  Sähköinsinöörit – SIL ry
ISSN:  ISSN 0789-676X
Levikki:  4000
Perustettu:  1928
Päätoimittaja:  Riittamaija Ståhle
Kotikunta:  Helsinki
Kotimaa:  Suomi
Sivukoko:  A4
Ilmestymistiheys:  8 kertaa vuodessa
Aiheesta muualla
Kotisivu
Sähkö & Tele on suomalainen sähkö- ja tietoliikennealan kahdeksan kertaa vuodessa ilmestyvä ammattilehti, jota julkaisee Sähköinsinöörit – SIL ry. Lehti käsittelee sähköalan ilmiöitä ja julkaisee alan ammattilaisten kolumneja. Lehden päätoimittaja on Riittamaija Ståhle. Lehti ilmestyy paperilehtenä ja on luettavissa avoimesti verkossa myös näköislehtenä.
Historia

Lehti aloitti ilmestymisensä vuonna 1928 nimellä Voima ja valo. Vuosina 1965–1990 lehti ilmestyi nimellä Sähkö ja vuodesta 1990 alkaen Sähkö–Tele.
Aiheesta muualla

Sähkö & Tele -lehti
Maksuton arkisto
Sørumin kirkko

Sørumin kirkko voi tarkoittaa seuraavia:
Sørumin kirkko, kirkko Granin kunnassa Norjassa
Sørumin kirkko, kirkko Lillestrømin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sørumin kirkko”, voi hakea sivunnimihaulla, laajalla sivunnimihaulla tai tekstihaulla.
Stockhultin kätkö

| Stockhultin kätkö Loshultsbronserna  |
| --- | --- |

Löytyminen
Valtio:  Ruotsi 
Löytöpaikka:  Loshult (d) 
Löytöpäivä:  1898 
Säilytys
Paikkakunta:  Tukholma 
Kokoelma:  Ruotsin historiallinen museo 
Näytteillä:  Forntider (2), Rum 5
Luettelotunnus:  SHM 11217
Kuvaus
Materiaali:  pronssi 
Valmistustapa:  valaminen 
Esittää:  Pronssinen olkakirves, Vyölevy ja Tutulus 
Valmistettu
Kulttuuri:  Skandinavian pronssikausi
Valmistettu:  1400 eaa. 
Alue:  Skandinavia
 fiStockhultin kätkö 
Commons:  luokka
Pronssikaulus edestä päin nähtynä.
Stockhultin kätkö on Ruotsin Skånessa Loshultissa vuonna 1898 löydetty kätkö. Maakätkön esineitä on näytteillä Tukholman Historiallisessa museossa. Ne on ajoitettu aikahaarukkaan 1500–1300 eaa., joten nhe kuuluvat Skandinavian pronssikauteen.
Historiaa

Maakätkö löytyi vuonna 1898, kun rautatietyömaalla räjäytettiin radan tieltä siirtolohkaretta Stockhultissa. Lohkare oli joidenkin tietojen mukaan ollut kuppikivi . Räjähdyksen jälkeen huomattiin kiven alta pilkistäviä esineitä. Työmaata johti Victor Svensson ja mukana oli kaksi muuta työmiestä. Osa tutkijoista on sitä mieltä, että oikea löytövuosi olisikin 1900. Esineet luovutettiin 800 kruunulla Historiska museetille Tukholmaan vuonna 1900. Esineet on liitetty siellä kokoelmiin ja luetteloitu numeron SHM 11217 alle.